CELEX: C2006/154/04
Language: et
Date: 2006-07-01 00:00:00
Title: Kohtuasi C-26/05: Euroopa Kohtu (kolmas koda)  16. veebruari 2006.  aasta määrus (Landesgericht Korneuburgi eelotsusetaotlus) — Plato Plastik Robert Frank GmbH  versus  Caropack Handelsgesellschaft mbH (Euroopa Kohtu kodukorra artikli 104lõike 3 teine lõik — Direktiiv 94/62/EÜ — Pakendid ja pakendijäätmed — Pakendite ja pakendimaterjalide tootja mõisted — Sangadega plastikaatkottide tootja)

1.7.2006   
            
            
               ET
            
            
               Euroopa Liidu Teataja
            
            
               C 154/2
            
         Euroopa Kohtu (kolmas koda) 16. veebruari 2006. aasta määrus (Landesgericht Korneuburgi eelotsusetaotlus) — Plato Plastik Robert Frank GmbH versus Caropack Handelsgesellschaft mbH
   (Kohtuasi C-26/05) (1)
   
   (Euroopa Kohtu kodukorra artikli 104lõike 3 teine lõik - Direktiiv 94/62/EÜ - Pakendid ja pakendijäätmed - Pakendite ja pakendimaterjalide tootja mõisted - Sangadega plastikaatkottide tootja)
   (2006/C 154/04)
   Kohtumenetluse keel: saksa
   Eelotsusetaotluse esitanud kohus
   Landesgericht Korneuburg
   Pooled
   
      Hageja: Plato Plastik Robert Frank GmbH
   
      Kostja: Caropack Handelsgesellschaft mbH
   Kohtuasja ese
   Eelotusetaotlus — Landesgericht Korneuburg — Euroopa Parlamendi ja nõukogu 20. detsembri 1994. aasta direktiivi 94/62/EÜ pakendite ja pakendijäätmete kohta (EÜT L 365, lk 10; ELT eriväljaanne 13/13, lk 349) artikli 3 tõlgendamine — Rühmapakendite, müügipakendite ja veopakendite tootjate ning pakendmaterjalide tarnijate mõisted — Sangadega plastikaatkottide tootja
   Resolutiivosa
   
               1.
            
            
               Euroopa Parlamendi ja nõukogu 20. detsembri 1994. aasta direktiivi 94/62/EÜ pakendite ja pakendijäätmete kohta artikli 3 punkte 1 ja 11 tuleb tõlgendada selliselt, et pakendite tootja ei ole tingimata see, kes kauba pakendab või pakendada laseb. Klientidele kauplustes tasuta või tasu eest jagatavate sangadega plastikaatkottide tootjat tuleb käsitleda kui pakendite tootjat.
            
         
               2.
            
            
               Direktiivi 94/62 tuleb tõlgendada nii, et sellega ei ole vastuolus niisugused siseriiklikud õigusnormid nagu liitvabariigi keskkonna-, noorsoo- ja perekonnaministri määrus pakendijäätmete ja teatavate materjalijääkide vältimise ja taaskasutamise ning kogumise ja taaskasutamise süsteemide rajamise kohta, mis näeb ette, et pakendite — eelkõige sangadega plastikaatkottide — tootjal tuleb need kotid kasutamisjärgselt tagasi võtta või osaleda pakendijäätmete kogumise ja taaskasutamise süsteemis, välja arvatud juhul, kui selle viimase kohustuse võtab üle edasimüüja, kes esitab kõnealusele tootjale sellekohase õiguslikult kehtiva avalduse.
            
         
      (1)  ELT C 82, 2.4.2005.